สวัสดีค่ะ สงสัยว่าประจำเดือนทำไมไม่มา ขาดไป 1 เดือนกว่าแล้ว ซื้อที่ตรวจครรภ์มาตรวจก็ขึ้น 1 ขีด ตรวจสองครั้งแล้วมีอาการปวดท้องนิดๆตกขาวนิดหน่อย ปวดเมื่อยตามตัวบางทีก็เวียนหน้า หรือว่าหนูต้องไปรพ.ให้ตรวจค่ะ
สวัสดีค่ะ หากได้ตรวจหาการตั้งครรภ์อย่างถูกต้อง แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการปวดท้อง ตกขาว ปวดเมื่อยตัว อาจเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะก่อน แต่หากประจำเดือนยังคงไม่มา หรืออาการปวดท้องน้อยเป็นบ่อยขึ้น ตกขาวมากขึ้น ก็อาจเกิดจากการมีมดลูกอักเสบได้ ซึ่งแนะนำควรไปพบสูติ-นรีแพทย์ค่ะ